Document ID: /roh_data/filtered/fineweb-2-filterrobots_roh.jsonl.gz/42782

La Regiun dal Partenz Pany-St.Antönien è nov commember da l’uniun Bus alpin. La dumonda da la vischnanca Luzein saja vegnida approvada pir dacurt ha communitgà l'uniun Bus alpin. Planisadas èn colliaziuns cun trais alps a St. Antönien. Quellas eran enfin ussa cuntanschiblas mo a pe u cun l’auto. Per questa stad è previs in manaschi d’emprova.
Sper la regiun en il Grischun è cun Lenk-Simmental er ina regiun da la Part sura bernaisa da nov commember da l'uniun. En tut porscha il Bus alpin uschia colliaziuns en 15 regiuns muntagnardas.
RR novitads 11:00